o
VIRON PASTORIT AREENALLA
Olen Janno Peensalu. Pärnun helluntaiseurakunna pastori.
Minulla on ollut myös ilo johtaa Viron kristillistä miestentyötä
yhteistyössä Edwin Cole'in palvelutyön kanssa.
Se työ on koskettanut monia miehiä niin Virossa kuin Suomessakin.
On kunnia saada olla TV7 studiossa jakamassa Jumalan Sanaa,
joka leviää Suomeen, Viroon ja aina vaan useampiin maailman maihin.
Tänään haluan kiinnittää huomion yhteen mielestäni tärkeään teemaan.
Se teema on muutokset.
Joku aika takaisin Jumala antoi minulle kotiseurakunnassani
saarnan aiheeksi pyhät lehmät seurakunnassa.
Ehkä ajattelit, että minun piti sanoa Pyhä Henki seurakunnassa.
Varmasti niinkin, mutta tällä kertaa todella pyhät lehmät.
Pyhät lehmät ovat asioita, joista on tullut meille tavattoman tärkeitä.
Ehkä kaikki sai alkunsa jostain suuresta muutoksesta.
Jumala on todella siunannut. Olemme ymmärtäneet jotain uudella tavalla.
Se kaikki on tapahtunut jotain tietyllä tapaa tehden.
Ihmisluonteelle on ominaista tehdä samalla tavalla aina vaan.
Lopulta voidaan olla pisteessä, jossa tehdään samaa asiaa
tietyllä tavalla ja opimme tekemään sitä niin hyvin,
ettei siihen enää Jumalaa tarvitakaan.
Se voi olla saarnaaminen, ylistäminen
tai ylipäänsä tapa, jolla tämän päivän seurakunta palvelee Jumalaa
ja julistaa Jumalan Sanaa. Tästä haluan puhua.
Muutokset on asia, joita koko ajan meidän elämässä tapahtuu.
Olemme koko ajan muutosten keskellä.
Haluan kiinnittää huomiota yhteen Raamatun paikkaan.
Se on Ilmestyskirjasta tuttu kohta 3. luvusta. Jae 20.
Olet ehkä kuullut, kuinka evanke- listat ovat käyttäneet tätä kohtaa.
Luen sen teille ennen kuin jaan ajatuksia siitä.
Tässä kohdassa Jeesus puhuu seurakunnalleen.
Johannes näki näyssä Jeesus Kristuksen ilmoituksen.
Osa siitä oli Jeesuksen sanoma seurakunnalleen.
Tässä kohtaa erityisesti seitsemälle seurakunnalle.
Ota huomioon asiayhteys, kun luen tämän kohdan.
Jeesus puhuu tässä. Katso, minä seison ovella ja kolkutan
Jos joku kuulee minun ääneni ja avaa oven, niin minä käyn hänen tykönsä
sisälle ja aterioitsen hänen kanssaan, ja hän minun kanssani.
Aterioitseminen viittaa läheisyyteen ja yhteyteen Jumalan kanssa.
Tässä yhteydessä Jeesus kirjoittaa seurakunnalleen.
Jeesus, seurakunnan pää, sanoo seurakunnalle:
Katsokaa. Olen oven takana ja koputan.
Miksi Jeesus, seurakunnan pää, on seurakunnan oven takana
koputtamassa ja haluamassa päästä sisään?
Onko mahdollista, että Jumala on jätetty pois pelistä?
Jeesuksesta sanotaan, että Hän tuli omiensa luo,
mutta häntä ei otettu vastaan.
Onko mahdollista, että välillä emme tunnista Jumalaa tai Hänen tekojaan?
Meidän omat mielipiteemme ja totutut tapamme menevät edelle.
Olemme aina tietyllä tapaa jotain tottunut tekemään.
Kokousten läpivieminen tai totuttu tapa rukoilla.
Nämä tottumukset ovat muuttuneet meille hyvin tärkeiksi.
Vaikka Jumala haluaisi liikkua uudella tapaa,
meillä on taipumus jäädä silti tekemään vanhalla tutulla tavalla.
Vanha tapa ei sisällä enää Jumalan voimaa.
Jatkamme asioiden tekemistä, joiden aika on jo ohi.
Haluan jakaa muutamia ajatuksia muutoksista.
Kuulin kerran yhden tarinan mustasta miehestä.
En ole varma onko se tosi, mutta todennäköisesti on.
Tiedämme rasismista USAs ja muualla maailmassa.
Rasismi on ollut ongelma läpi koko historian.
USAssa rasismi meni niin pitkälle, että WCt mustille ja valkoisille
olivat erikseen. Bussissa joillain paikoilla mustat eivät saaneet istua.
Erottelu tuli jopa seurakuntiin. Oli seurakuntia vain valkoihoisille.
Yksi mustaihoinen mies tuli uskoon ja antoi koko elämänsä Jeesukselle.
Hän halusi liittyä seurakuntaan, mutta paikkakunnalla oli
vain valkoisten seurakunta. Hän ei päässyt seurakuntaan.
Hän oli niin nälkäinen, että yritti kuulla saarnaa oven läpi.
Kukaan ei päästänyt häntä ovesta sisään.
Eräänä päivän hän oli toivotan ja itki. Hän huusi Jumalalle:
Päästä minut sisään.
Jumala kuiskasi hänelle: Älä murehdi. He eivät päästä minuakaan sisään.
Onko mahdollista, ettemme enää päästä Jumalaa asioihin,
jotka ovat hänestä alkaneet? Olemme jääneet tekemään jotain tietyllä
tapaa jotain vanhaa metodia käyttäen. Siinä ei ole enää voimaa.
Jumala on liikkunut jo toisten asioiden pariin.
Raamattua lukiessa ja ihmisluonteen tuntien näemme,
että ihmisellä on taipumus jäädä samaksi.
On yksinkertaisempaa olla muuttumatta.
Elämässä asiat muuttuvat. Arvot muuttuvat, ihmisten ajankäyttö muuttuu.
Haastan seurakuntaa Virossa, Suomessa ja muualla maailmassa
ottamaan muutokset vastaan avosylin, olemaan niiksi valmis.
Kun tutkit Jeesuksen elämää huomaat että, Hän oli kuuliainen ja herkkä
Jumalan johdatukselle joka päivä ja kaikkialla.
Hän oli samalla tietoinen maailmassa tapahtuvasta ja ihmisten elämästä.
Matteuksen evankeliumissa Jeesus usein käytti ilmaisua:
Te olette kuulleet sitä ja sitä, mutta minä sanon teille.
Vähintään viisi kertaa Jeesus käytti tällaista ilmaisua.
Te olette kuulleet, teille on kerrottu, mutta minä sanon teille.
Jeesus tiesi, mitä yhteiskunnassa tapahtui.
Markuksen evankeliumin 11. luvussa Jeesus kävi Jerusalemin temppelissä
ja yöpyi sen jälkeen Betaniassa.
Seuraavana aamuna oli viikunapuun kiroaminen, josta usein puhutaan.
Samana aamuna hän ajoi temppelistä rahanvaihtajat ja
muut kaupittelijat. Se toiminta siellä oli kaukana Jumalan palveluksesta.
Ennen kuin hän puhdisti temppelin, hän oli aikaisemmin käynyt katsomassa,
mitä siellä tapahtuu. Jeesus oli ajantasallla tapahtumista.
Myös Paavali oli ajantasalla kulttuuri- ja yhteiskuntaelämästä.
Se on tärkeää myös tämän päivän seurakunnille.
On hyvä tietää, mitä maailmassa tapahtuu.
Maailma muuttuu koko ajan.
Hämmästyttävää, kuinka paljon maailma on muuttunut.
Mietitäänpä vaikka muotia.
Muistan, kun muodissa oli ruudulliset housut.
Näin niitä ja ajattelin, etten varmasti koskaan sellaisia käytä.
Ihmisluonto on muutoksia vastaan. Sellainen ruudullisuus oli outoa.
Hämmästyttävää, että kohta kaikilla, myös minulla, oli ruudulliset housut.
Sitten tulivat raidalliset housut. Piti vaihtaa ruudut raitoihin.
Muistan, kun näin ensimmäistä kertaa tietokoneen.
Se oli valtavan suuri ja joku näpytteli sen näppäimistöä.
Ajattelin, et sellaista en varmasti koskaan tarvitse.
Muutos oli tulossa. Näin laitteen, mutta vastustin muutosta.
Mietin, miksi minun pitäisi muuttua ja oppia uutta.
Tyydyn mieluummin siihen, mitä minulla nyt on.
Samantapainen on toistunut läpi historian.
Ensimmäinen näkemäni matkapuhelin oli suuri kuin tiiliskivi.
Olin yhtä varma. Matkapuhelinta Janno Peensalu ei tarvitse koskaan.
Tätäkin maailmaan tullutta muutosta aluksi vastustin.
Ajattelin, etten tarvitse sitä. Jään entiselleni.
Lopulta ymmärsin tarvitsevani tätä muutosta.
Se on ollut hyödyksi ja siunauksesksi.
Monien asioiden kautta on tullut muutos maailmaan.
Aluksi olemme usein olleet muutosta vastaan.
Kuten Facebook, sosiaalinen media. Enhän minä sitä tarvitse.
Jollain hetkellä huomaamme tarvitsevamme näitä uusia asioita.
Maailma on jatkuvasti muuttumassa.
Seurakunta ei voi tehokkaasti tavoittaa ihmisiä,
kuin myös se ei muutu.
Seurakunta pitäisi olla muutosten suhteen edelläkävijä.
Ihmisten toiveet ja tarpeet muuttuvat.
Meillä on sanoma ja vastaukset kysymyksiin,
joita ehkä ihmisillä edes ei ole.
Meillä on vastaus olemassa vaikka ehkä juuri sitä
ihmiset ei tarvitse tai etsi.
Uskon, että Jumala kehottaa meitä tutkimaan,
mitä maailmassa on meneillään, mitä ihmiset pitävät tärkeänä.
Oli aika, jolloin kirkoissa oli urut. Urut oli tavallisin soitin,
mitä soitettiin. Ehkä lisäksi huilu tai viulu,
mutta ei varmastikaan rumpuja tai bassoa.
eikä myöskään värivaloja ja savukoneita hyväksytty.
Nykyään ajatellaan toisin. On olemassa sukupolvi,
jotka sama sanoma on tavoittanut, kun se on paketoitu toisella tapaa.
Nuoret ovat ottaneet sanoman vastaan, kun se tuotu heille
heitä kiinnostavalla tavalla.
Uskon, et meidän on hyvä tutkia, miten me uskovat
tässä maailmassa Jumalaa palvelemme.
Kun katsomme ristinuskon historiaa, huomaamme,
että Jumala on aina tehnyt uutta.
Oli kyllä pimeä keskiaika Martin Lutheriin asti.
Jumala antoi Martin Lutherille sanan: Vanhurskas on elävä uskosta.
Martin Luther oli innoissaan ymmärtäessään,
että hän on vanhurskas ei tekojen kautta vaan uskosta.
Hän alkoi sitä julistaa ja opettaa ihmisille.
Ihmiset alkoivat häntä seuraamaan. Se oli suuri Jumalan työ.
Alettiin rakentaa kirkkoja. Virossa ja Suomessa on
melkein joka paikkakunnalla luterilainen kirkko.
Se muistuttaa Jumalan suuresta työstä, joka sai silloin alkunsa.
Paljon ihmisiä pelastui tämän sanoman kautta.
Sitten Jumala antoi uuden sanan: Pyhittäytyminen.
Se annettiin John Wesleylle. Hän oli hyvin omistautunut
ja täsmällinen Jumalan palveluksessaan.
Hänen seuraajiaan alettiin kutsumaan metodisteiksi.
Monet lähtivät tähän uudistukseen mukaan,
mutta osat kieltäytyivät ja jäivät kiinni vanhaan.
Kautta koko ristinuskon historian, Jumala on painottanut jotain tiettyä
sanomaa kuten: voimaa, parantumista, Pyhää Henkeä.
Pyhää Henkeä painotti mm. Kathryn Kuhlman.
Läpi historian painotukset ovat vaihdelleet.
Monet on kuullut uudesta suunnasta tai liikkumisesta
ja ajatelleet: Se ei ole oikein. Me olemme tehneet aina toisin.
Emme lähde tähän mukaan. He ovat jääneet kiinni vanhaan.
Rohkaisen sinua pitämään sydämesi avoimena muutoksille.
Jumala tekee uutta Virossa, Suomessa ja maailmalla.
Se, mikä ennen toimi ja toi ihmiset seurakuntaan,
ei välttämättä enää toimi.
Ei siksi, että se toimintatapa oli huono silloin, kun se sai alkunsa
vaan aika on nyt toinen. Seurakunnan tulee olla mukana muutoksissa.
Seurakunnan tulee tajuta maailman pulssi.
Seurakunta tulee olla ymmärrettävä ihmisille, joita palvelemme.
Minä olen tykännyt asioista, jotka ennen vanhaan toimivat.
Tulin uskoon vuonna 1989. Se oli jännittävää aikaa Virolle.
Jumala toi elämääni silloin valtavia muutoksia.
Olin lukiossa, kun kuulin evankeliumin ensimmäistä kertaa.
Se oli vallankumouksellista minulle.
Silloin tajusin, että minulla voi olla henkilökohtainen suhde
Jeesuksen kanssa. Aloin käydä seurakunnassa, lukemaan Raamattua.
Kävin rukoskokousissa ja olin aktiivinen tekijä seurakunnassa.
Mielenkiintoista, kuinka elävä ja voimallinen alku voi
jonkun ajan päästä muuttua muodolliseksi tekemiseksi,
kunnes se on muuttunut kiviseksi rutiiniksi, jota ei saa muuttaa.
Monesti tavat, joilla palvelemme ovat muuttuneet meille tärkeämmäksi
kuin Jumala. Vaikka Jumala jo tekee uutta, olemme vanhassa kiinni.
Ota avosylin vastaan muutokset, jotka Jumala seurakuntiin tuo.
Tietyn aikaa joku tapa tehdä oli tosi hyvä,
mutta nyt se sitä enää ei ole.
Meidän seurakunnassa Pärnussa ollessani nuori uskova
kestivät kokoukset 3 tuntia. Ylistys kesti tunnin.
Tunnin ajan saarnasin. Tunnin ajan oli rukouspalvelu.
Tänä päivänä monet eivät jaksa olla 3 tuntia kokouksessa.
Aloimme muuttaa tätä.
Todellinen päämäärä on ihmiset.
Seurakunta ei ole maan päällä ainoastaan ylistämässä Jumalaa.
Sitä on paras tehdä Taivaassa Jeesuksen edessä.
Eikä myöskään vain oppimassa tuntemaan Jumalaa ja Hänen Sanaansa.
Parasta on oppia tuntemaan Jumala Hänen valtaistuimensa edessä.
Ainoa syy, miksi seurakunta on maan päällä,
on kuuluttaa evankeliumia tavalla, jonka ihmiset ymmärtävät.
Jeesus maanpäällä ollessaan lähestyi ihmisiä tavalla, jonka he ymmärsivät.
Hän tunsi heidän tapansa ja mielenkiinnon kohteensa.
Voi olla, että Jeesus käyttäisi Facebookia, kun olisi nyt maanpäällä.
Ihmiset on facebookissa, netissä ja television edessä.
Mahtava mahdollisuus on julistaa evankeliumia televisiossa.
Oli aika, jolloin ihmiset ajattelivat, ettei televisio voi olla Jumalasta.
Hienoa, että on olemassa se kanava,
minkä kautta saamme kuuluttaa Jumalan Sanaa.
Ota vastaan muutokset, joita Jumala tänä päivänä tekee.
Jumala tekee uutta Virossa ja Suomessa ja monet meistä sen kokevat.
Seurakunta on ihmiset.
Seurakunta alkaa muuttumaan, kun me ihmiset muutumme.
Kun me muutumme, muuttuu myös kaikki ympärillämme.
Me emme näe maailmaa sellaisena, kuin maailma on vaan
näemme sen sellaisena kuin me olemme.
Kun me muutumme, näemme myös maailman toisenlaisena.
Jumala tahtoo muuttaa meitä.
Kaikki on mahdollista, jos olemme valmiita muuttumaan.
Yhdellä seminaarilla sanottiin, että jokainen voi tässä onnistua.
Kyseessä oli yksi liikeidea.
Ajattelin, että tavallinen ihminen ei kyllä pysty siihen.
Jumalan Henki korjasi ja sanoi:
Jokainen onnistuu siinä, jos hän on valmis muuttumaan
sellaiseksi ihmiseksi, joka pystyy siihen.
Jumala rohkaisee seurakuntaa muuttumaan.
Kun olemme jääneet vanhaan kiinni ja Jumala jo tekee uutta,
Hän kehottaa olemaan valmis muutoksiin.
Ole valmis muuttamaan asioita tavoittaaksesi ihmisiä.
Muutos alkaa meidän sydämestä.
Kuka voisi paremmin muuttaa meidän sydämet, kuin Jeesus itse?
Rohkaisen sinua vastaanottamaan muutoksen Häneltä.
Ole siunattu Jeesuksen nimessä!
Suomennos: Päivi Pitko